Smatram da dosta ljudi živi u zoni straha, jer je najlakše biti žrtva onoga što nam se servira u medijima bez imalo empatije prema drugima; širiti paniku, kupovati više nego što nam treba itd.

Isto tako postoje i ljudi u zoni učenja koji su upotpunosti osvešćeni ali u isto vreme im je jasno da jedino sto mogu da urade povodom pandemije jeste da ostanu kod kuće, ne samo zbog njih samih, već i zbog drugih ljudi; da nema potrebe za prekomernom kupovinom, jer ima dovoljno za sve.

Moje mišljenje je da je najteže biti deo zone rasta. Jednostavno potrebno je da ostanemo pribrani, svesni, kako svojim ponašanjem ne bi ugrozili druge i da se trudimo da budemo što produktivniji. Takodje da pozitivnim mislima ne utičemo samo na sebe već i na druge. Upravo takvi ljudi najviše doprinose tome da se sve ovo završi što bezbolnije i brže. Iskreno mogu reći da sam deo zone rasta; kako imam više vremena, stižem da završim sve školske obaveze na vreme, da pročitam knjigu, vežbam, učim jezike za koje ranije nisam imala vremena. Isto tako gotovo da uopšte ne izlazim napolje, a kada izlazim obavezno nosim rukavice i masku. Nadam se da ste i Vi deo zone rasta ili da se makar trudite da budete!